|  |  |
| --- | --- |
|  |  |
|  |
| **KAUNO MIESTO SAVIVALDYBĖS ADMINISTRACIJOS DIREKTORIUS** |
| **ĮSAKYMAS** |
| **DĖL DAUGIABUČIŲ NAMŲ NEMUNO G. 25, 30, KĘSTUČIO G. 31 IR VYTAUTO PR. 41 BENDROJO NAUDOJIMO OBJEKTŲ ADMINISTRATORIAUS SKYRIMO** |
| 2017 m. rugpjūčio 28 d. Nr. A-3141 |
| Kaunas |

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinio kodekso 4.84 straipsnio 1, 2, 4 ir 6 dalimis, 4.85 straipsnio 1 ir 7 dalimis, Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 ,,Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 19 ir 21 punktais ir atsižvelgdamas į Kauno miesto savivaldybės administracijos direktoriaus 2015 m. kovo 16 d. įsakymą Nr. A-753 „Dėl UAB „Žaidas“ įrašymo į Asmenų, pretenduojančių teikti daugiabučių namų bendrojo naudojimo objektų administravimo paslaugas Kauno miesto savivaldybės teritorijoje, sąrašą“, Kauno miesto savivaldybės administracijos direktoriaus 2017 m. birželio 21 d. įsakymą Nr. A-2403 „Dėl įgaliojimų suteikimo Kauno miesto savivaldybės administracijos direktoriaus pavaduotojui Romaldui Rabačiui“ ir Butų ir kitų patalpų savininkų Nemuno g. 25 balsavimo raštu balsų skaičiavimo komisijos 2017 m. birželio 29 d. posėdžio protokolą, Butų ir kitų patalpų savininkų Nemuno g. 25 balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 22 d. posėdžio protokolą Nr. 53-4-1255, Butų ir kitų patalpų savininkų Nemuno g. 30 balsavimo raštu balsų skaičiavimo komisijos 2017 m. liepos 20 d. posėdžio protokolą, Butų ir kitų patalpų savininkų Nemuno g. 3 balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 17 d. posėdžio protokolą Nr. 53-4-1241, Butų ir kitų patalpų savininkų Kęstučio g. 31 balsavimo raštu balsų skaičiavimo komisijos 2017 m. liepos 11 d. posėdžio protokolą, Butų ir kitų patalpų savininkų Kęstučio g. 31 balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 17 d. posėdžio protokolą Nr. 53-4-1237, Butų ir kitų patalpų savininkų Vytauto pr. 41 balsavimo raštu balsų skaičiavimo komisijos 2017 m. liepos 11 d. posėdžio protokolą, Butų ir kitų patalpų savininkų Vytauto pr. 41 balsavimo raštu, renkantis bendrojo naudojimo objektų administratorių, balsų skaičiavimo komisijos 2017 m. rugpjūčio 17 d. posėdžio protokolą Nr. 53-4-1238:

1. S k i r i u penkeriems metams UAB „Kauno centro būstas“ (buveinė Žiburio g. 10-2, 63235 Alytus, įmonės kodas 149650823, duomenys kaupiami ir saugomi Juridinių asmenų registre, PVM mokėtojo kodas LT496508219) šių daugiabučių namų bendrojo naudojimo objektų administratore (toliau – administratorius):

1.1. Nemuno g. 25 (namo naudingasis plotas – 657,76 kv. m, gyvenamosios paskirties patalpų skaičius – 13, negyvenamųjų patalpų skaičius – 3);

1.2. Nemuno g. 30 (namo naudingasis plotas – 503,30 kv. m, gyvenamosios paskirties patalpų skaičius – 12, negyvenamųjų patalpų skaičius – 1);

1.3. Kęstučio g. 31 (namo naudingasis plotas – 920,33 kv. m, gyvenamosios paskirties patalpų skaičius – 10, negyvenamųjų patalpų skaičius – 2);

1.4. Vytauto pr. 41 (namo naudingasis plotas – 477,87 kv. m, gyvenamosios paskirties patalpų skaičius – 7, negyvenamųjų patalpų skaičius – 1).

2. N u s t a t a u, kad:

2.1. daugiabučio namo Nemuno g. 25 bendrojo naudojimo objektų administravimo tarifas – 0,0521 Eur už 1 kv. m (su PVM);

2.2. daugiabučio namo Nemuno g. 30 bendrojo naudojimo objektų administravimo tarifas – 0,0637 Eur už 1 kv. m (su PVM);

2.3. daugiabučio namo Kęstučio g. 31 bendrojo naudojimo objektų administravimo tarifas – 0,0637 Eur už 1 kv. m (su PVM);

2.4. daugiabučio namo Vytauto pr. 41 bendrojo naudojimo objektų administravimo tarifas – 0,0637 Eur už 1 kv. m (su PVM);

2.5. administratoriaus įgaliojimai pasibaigia suėjus 1 punkte nurodytam terminui arba Lietuvos Respublikos civilinio kodekso 4.84 straipsnio 10 dalyje nustatytais atvejais.

3. Šis įsakymas gali būti skundžiamas Lietuvos Respublikos administracinių bylų teisenos įstatymo ar Lietuvos Respublikos civilinio proceso kodekso nustatyta tvarka.

|  |  |  |
| --- | --- | --- |
| Administracijos direktorius pavaduotojas, įgaliotas administracijos direktoriaus |  | Romaldas Rabačius |